1. pielikums
"Koku celmu frēzēšana un transportēšana Jelgavas valstspilsētas pašvaldības iestādes “Pilsētsaimniecība” apsaimniekotajos objektos"

TEHNISKĀS SPECIFIKĀCIJAS

I Vispārīgā daļa
1. [bookmark: _Hlk502904715]Līguma priekšmets – vētras izgāzto un nozāģēto koku celmu transportēšana un frēzēšana Jelgavas pašvaldības īpašumā esošajās  teritorijās. Izpildītājs veic Jelgavas pašvaldības īpašumā esošajās zemēs vētras izgāzto un nozāģēto koku celmu iekraušanu un transportēšanu uz pasūtītāja norādīto krautuvi vai celmu frēzēšanu atbilstoši Tehnisko specifikāciju prasībām un saskaņā ar attiecināmajiem normatīvajiem aktiem.

II	 Pakalpojumu pieņemšanas kārtība
2. Pakalpojuma pieņemšanas kārtība
2.1. Pakalpojuma pieņemšana notiek saskaņā ar līgumu, parakstot pakalpojuma pieņemšanas – nodošanas aktu pēc pilnīgas darbu pabeigšanas un teritorijas sakārtošanas.
2.2. Pakalpojuma izpildi kontrolē Pasūtītāja atbildīgais speciālists – vecākais speciālists kokkopībā Kurts Melnis.
[bookmark: _Hlk502906237]III	 Pakalpojumu izpildes prasības
3. Vispārīgas prasības
3.1. Pirms pakalpojuma uzsākšanas darba zona jānorobežo saskaņā ar normatīvajiem aktiem. Ja darbs notiek tuvu brauktuvei, vai darba zona aizņem daļu no tās, kā arī, ja tiek ierobežota gājēju pārvietošanās, jānodrošina darba vietas aprīkošana, ievērojot Ministru kabineta 2001. gada 2. oktobra noteikumus Nr.421 „Noteikumi par darba vietu aprīkošanu uz ceļiem”, kā arī jāuzstāda satiksmi regulējošas ceļa zīmes. 
3.2. Ja darba zonā atrodas inženierkomunikācijas, pirms darbu uzsākšanas izsaukt komunikāciju īpašnieku pārstāvjus un ievērot aizsargjoslas un inženierkomunikāciju uzturētāja norādījumus. 
3.3. Ja darba zona atrodas vietās ar saistīto segumu (bruģis, asfalts), veikt visas nepieciešamās darbības, lai seguma bojājumi būtu iespējami mazi. 
3.4. Vietās, kur darbu zonu šķērso inženierkomunikācijas, celmu izcelšanu veikt, nodrošinot inženierkomunikāciju aizsardzību, nepieciešamības gadījumā izmantojot roku darbu. Darba gaitā radušos bojājumus esošajām komunikācijām novērst, pirms tam ziņojot un izsaucot komunikāciju īpašnieku pārstāvjus.
3.5. Darbu pabeidzot, jāsavāc un jāaiztransportē visas celma daļas, koksne, miza, skaidas. Pakalpojuma izpildes teritorija jāsakārto un jāpiegrābj.
3.6. Izrautā celma bedre tiek piebērta ar melnzemi, bedres pildījums tiek noblietēts un iesēts zāliens.
3.7. Visu pakalpojuma izpildei nepieciešamo tehniku, aprīkojumu, materiālus un cilvēku resursus nodrošina Izpildītājs.
3.8. Uzsākot pakalpojuma izpildi konkrētā objektā, par to jāinformē Pasūtītāja atbildīgais speciālists.
3.9. Izpildītājam jāveic objekta fotofiksācija pirms un pēc darbu veikšanas un jāiesniedz Pasūtītājam.
3.10. Pakalpojuma veikšanas laikā Izpildītājs ir atbildīgs par trešajām personām nodarītajiem materiālajiem zaudējumiem.
4. Pakalpojuma izpildes vieta
4.1	Izpildītājs apņemas veikt pakalpojumu Jelgavas valstspilsētas administratīvajā teritorijā saskaņā ar Tehnisko specifikāciju 1. pielikumu “Pakalpojuma vietu saraksts”. 
5. Pakalpojuma izpildes termiņš
5.1 Izpildītājs veic Tehnisko specifikāciju 1. pielikumā “Pakalpojuma vietu saraksts” norādīto vētras izgāzto un nozāģēto koku celmu transportēšanu un frēzēšanu līdz 2026. gada 30. novembrim.

